**Алматы сән және дизайн колледжінің жемқорлықтың алдын алуды үздіксіз онлайн форматта жүргізуге бағытталған «Antikor.Live» жобасы аясындағы**

**ЕСЕБІ**

**Сәлеметсіздер ме!**

**Джунисалиев Жанболат Сманович - Алматы сән және дизайн колледжінің директоры.**

**Колледжіміздің миссиясы:**

Тамақ және жеңіл өнеркәсіп, соның ішінде тұрмыстық қызмет көрсету саласы үшін еңбек нарығында жоғары білікті және сұранысқа ие орта деңгейлі мамандарды даярлау.

Колледждің 75 жылдық тарихы бар, алдынғы қатарлы оқу орындарының бірі.

Осы жылдар аралығында Алматы қаласының кәсіпорындарына 22000-нан астам маман иелерін дайындады.

Жыл сайын колледж түлектерінің 89%-дан астамы өз мамандықтары бойынша жұмысқа орналасып, Алматы қаласындағы кәсіпорындарда қызмет атқаруда.

Колледждегі студенттер саны – 888

Оқу орны мына мамандықтар бойынша студенттер дайындайды:

«Тігін өндірісі және киімді үлгілеу»

«Шаштараз өнері және сәндік косметика»

«Тамақтандыруды ұйымдастыру»

Оқу үрдісі 2020-2021 оқу жылында онлайн форматта қашықтан оқыту жүйесімен blm.kz білім порталы, Параграф платформасы бойынша жүзеге асырылып келеді. Студентеріміздің әлуметтік жағдайына сараптама жасай отырып 20 АЛТЕЛ роуторы, 35 ноутбук таратылды.

Сән және дизайн колледжінде Қазақстан Республикасының сыбайлас-жемқорлыққа қарсы заңнамасының сақталуын қамтамасыз ету үшін жүйелі жұмыс жүргізуде. Жұмыстың негізгі атап көрсететін бағыттарына тоқталатын болсақ, ол:

1. Ұжым мен студенттердің құқықтық мәдениетін арттыру;
2. Алдын алу іс – шараларын жүргізу, сыбайлас – жемқорлық қылмыстарына ықпал ететін факторларды жою;
3. Бақылау қызметін күшейту.

**Келесі іс-шаралар жүзеге асырылды:**

1. Оқытушылар, өндірістік оқыту шеберлері мен колледж әкімшілігі қызметінің жемқорлыққа қарсы стандарты педагогикалық кеңесте бекітілді.
2. Колледж директорының бұйрығымен инженер-педагогикалық құрам мен студенттердің корпоративтік мәдениет кодексі, сонымен қатар колледж қызметкерлерінің, студенттердің, медициналық қызметкерлердің **Ар-намыс** кодексі әзірленіп бекітілді. Аталған құжаттармен колледж қызметкерлері мен студенттері ауызша және жазбаша түрде танысты.
3. **С**туденттердің кәсіби қызметінде және өмір жағдайында әртүрлі мәселелерді шешуде сыни ойлауды дамыту, патриот және бәсекеге қабілетті жастарды тәрбиелеу, сыбайлас жемқорлықты жою мақсатында студенттердің **«Еркін пікір»** дебат клубы құрылып жұмыс жасауда.
4. «Сыбайлас жемқорлыққа жол жоқ!», «Біз жемқорлыққа қарсымыз!» тақырыбында ашық тәрбие сағаттары өткізілді.
5. «Жемқорлықсыз болашақ-нұрлы болашақ кепілі» тақырыбында эссе байқауы өтті.
6. «Жемқорлықсыз қоғам- жастардың көзқарасымен» дебаттық сағаты өткізілді.
7. Бұқаралық ақпарат құралдарында сыбайлас жемқорлыққа қарсы әртүрлі тақырыпта материалдар жарық көрді: «Алматы Ақшамы» газетінде «Біз жастарға сенеміз!» тақырыбында мақала; жастар арасында сыбайлас жемқорлыққа қарсы саясатты жүзеге асыру бойынша Мемлекеттік қызмет істері және сыбайлас жемқорлыққа қарсы іс-қимыл агенттігінде Республикалық мониторинг тобының мүшелерінің онлайн-жиналысы өткізілді, қатысқан қонақтар: Избаева Уміт Жиенбаевна – Алматы қаласы Білім басқармасы бөлімінің бас маманы, Гасанов Рафаэль - «Жастарға жол» (Дорога молодым) қоғамдық қорының президенті.
8. «Саналы ұрпақ» клубының студенттері «Біз сыбайлас жемқорлыққа қарсымыз» тақырыбында бейнебаян дайындады.
9. «Еркін пікір» дебат клубының мүшелері Кайыржан Токушев мырзаның қатысуымен «Жемқорлыққа жол жоқ» тақырыбында дебат ұйымдастырды.
10. Колледждің [www.akmid.kz](http://www.akmid.kz) сайтында «Sanaly urpaq» айдары ашылып, Алматы сән және дизайн колледжінің жемқорлыққа қарсы стандарты көрсетілген, дәл осы айдардағы «жемқорлыққа қарсы іс-әрекеттер бойынша сұрақтар» бөлімінде студенттер мен олардың ата-аналарына қажетті ақпарат материалдары бар.
11. Колледждің кіре берісінде және сайтында бюджет қаражатын жұмсау туралы, шешімдерді қабылдау туралы ақпарат ашық көрсетілген, сондай-ақ ата-аналар жиналысында тоқсан сайын колледж директорының есебі беріледі және колледж сайтынан көруге болады.
12. Педагогикалық кеңесте оқытушылар, өндірістік оқыту шеберлері мен топ студенттерінің рейтингін бағалау жүйесі әзірленіп бекітілді.
13. Колледж әкімшілігі колледжде ішкі бақылау жүйесін құрды.«Мемлекеттік қызметтер көрсету» стандартқа сай атқарылып, «Мемлекеттік қызметтерді көрсету туралы ақпарат» стенді безендірілген.
14. 5 адамнан құралған жемқорлыққа қарсы комиссиясы құрылды.
15. «Sanaly urpaq» студенттер клубы құрылып, клубытың жұмысы туралы Ереже бекітілді, 2020-2021 оқу жылына арналған жұмыс жоспары дайындалды. Белсенді жұмысы үшін клуб жетекшісі – Мерикенова Толғанай Капсаматовна, студенттер – Ажахмет Ануар, Баймахамбет Бейбарыс мемлекеттік қызмет істері және сыбайлас жемқорлыққа қарсы іс-қимыл агенттігінің алғыс хатымен марапатталды.
16. «Студенттерге қызмет көрсету орталығы» кабинеті, «Өзіне-өзі қызмет көрсету» бұрышы ашылды, «Sanaly urpaq» жобасы бойынша стенд жасалды:
17. Қазақстан қоғамына сыбайлас жемқорлыққа қарсы сана мен жемқорлыққа қарсы мәдениетті қалыптастыру бойынша ғылыми және білім беру кластерінің тұжырымдамасы;
18. Жоба кеңсесінің бағыттары.
19. Қазақстан Республикасының «Жемқорлыққа қарсы іс-қимыл»туралы заңын орындау үшін Білім басқармасының хаттамасындағы тапсырмалармен колледждің инженер-педагогикалық құрамына таныстыру жұмыстары жүргізілді. Онда мынадай сұрақтар қарастырылды:
20. Білім беру ұйымының басшысы неге құқылы емес;
21. Білім беру саласы қызметкерлерінің міндеті.
22. Колледж студенттерінің арасында жүргізілген сауалнаманың нәтижесі колледжде жемқорлықтың жоқ екенін көрсетті.
23. Сән және дизайн колледжінде 4 қараша 2020 жылы «Сыбайлас жемқорлыққа қарсы мәдениетті қалыптастыру» тақырыбында онлайн жиын өтті. Жиынға республикалық «Sanaly urpaq» жобалық кеңсесінің жетекшісі Қайыржан Ахметбекұлы Токушев, колледж оқытушылары және студенттерімен ZOOM платформасында кездесу ұйымдастырылып, колледждің Instagram парақшасында жарияланды.

Жиын барысында «Саналы ұрпақ» клубына 1 бағам студенттері салтанатты түрде ант беру арқылы қабылданды.

1. Алмалы ауданының Адалдық Алаңы Жобалық Кеңсесінің ұйымдастыруымен, «Саналы ұрпақ» жобасы аясында колледж білім алушылары арасында «Сыбайлас жемқорлықсыз қоғам іргесін бірге қалайық» тақырыбында өткізілген эссе байқауына 10 студент қатысып, 7 студентіміз жүлделі орындар мен алғыс хаттарды иеленді.
2. Колледж әкімшілігі онлайн форматта, колледждегі жемқорлық фактілерін анықтау мақсатында сауалнама жүргізді. Сауалнама нәтижесі бойынша жемқорлық фактісі анықталмады. Студенттердің берген жауаптарына сәйкес колледжде жемқорлыққа қарсы мәдениеттің қалыптасқанын көруге болады.
3. Жастар кеңесі мен колледждің ең белсенді, шығармашыл және бастамашыл студенттерін біріктірген осы клуб жыл бойы әртүрлі іс-шараларды жүргізді.
4. Халықаралық жемқорлыққа қарсы күнінің аясында «Саналы ұрпақ» клубы мен "Еркін пікір" клубының белсенді студенттерін марапаттау рәсімі өтті.  
   2020-2021оқу жылында 1-2 бағам топтарының арасында Біз жемқорлыққа қарсымыз атты !!!" бейнероликтер сайысы өтті.
5. Сыбайлас-жемқорлыққа қарсы қызметтің 1424- сенім телефоны, Алматы қаласы Білім Басқармасының 272-11-00 сенім телефоны ілініп тұр.
6. Сыбайлас-жемқорлыққа қарсы іс-қимыл және адалдық мәдениетін қалыптастыру бойынша барлық жүргізіліп жатқан шаралар, осы бағыттағы барлық құжаттар Колледждің [www.akmid.kz](http://www.akmid.kz) сайтында орналастырылып, әрбір студент, әрбір ата-ана немесе әрбір қызығушылық танытқан азамат көріп таныса алады. Сонымен қатар, өткен және жоспарланған шаралар туралы мәліметтер мен әртүрлі хабарландырулар міндетті түрде колледждің әлеуметтік желідегі парқшаларына да ілініп отырады.
7. Қорытындылай келгенде, Алматы сән және дизайн колледжінде этика кодексінің, сыбайлас жемқорлыққа қарсы стандарттың және Қазақстан Республикасының заңнамасында басқа да шектеулердің сақталып-орындалуы тұрақты негізде қамтамасыз етіледі деуге болады.
8. Өткізіліп жатқан іс-шаралар мен профилактикалық жұмыстардың тиімділігін айқындайтын негіздер бар. Біріншіден, ағымдағы кезеңде сыбайлас-жемқорлықпен байланысты құқық бұзушылықтар тіркелген жоқ. Екіншіден, студенттер мен ата-аналардың сауалнамаларының қортындысы бойынша өрескел құқықбұзушылық фактілері тіркелмеді.
9. Яғни, колледж әкімшілігі, колледж ұжымы, әр деңгейдегі комиссиялар мен «Саналы ұрпақ» клубы дұрыс бағытты ұстанып, алдын- алу жұмысын керекті деңгейде қадағалап отыр. Болашақта колледж әкімшілігі сыбайлас- жемқорлыққа қарсы және парақорлықты болдырмау жүйесін жетілдіруде жұмыс жасауда.

**Назар қойып тыңдағандарыңызға рахмет!!!**